2015թ. մայիսի 7-ին Վաշինգտոնի հայ համայնքի հետ հանդիպման ժամանակ խոսելով[2] Հայաստանում ամերիկյան կապիտալով 400-ից ավելի ընկերությունների մասին, վկայակոչելով Հայաստանի պատմության ընթացքում ամենախոշոր ամերիկյան ներդրումը՝ «Կոնտուր Գլոբալ» ընկերությանն իր 250 մլն ԱՄՆ դոլարի հասնող ներդրումային կապիտալով, Սերժ Սարգսյանն ասել էր. «Եվ պատահական չէ, որ քիչ առաջ մենք ստորագրեցինք Հայաստանի և ԱՄՆ-ի միջև Առևտրի և ներդրումների շրջանակային համաձայնագիրը (TIFA), որն արձանագրում է Հայաստանի տնտեսության, ինչպես նաև հայ-ամերիկյան տնտեսական համագործակցության ոլորտում մեր հաջողությունները և փոխգործակցության նոր դռներ է բացում: Սա նշանակում է, որ երկու երկրների գործարարների միջև համագործակցությունը պետականորեն խրախուսվում է»: